Иван Йончев
На юг си ти, на север аз…

chitanka.info

На юг си ти, на север аз —

в очи ти черен плам блести,

а мен побива леден мраз

и леден вой над мен ехти.

На юг си ти, на север аз —

там тихи нощи, мир, гори

и ярко слънце, и зари,

а тук е буря — леден мраз.

На юг си ти, на север аз —

лъки зелени в юг растат

и рози али там цъфтят,

а тук, на север — леден мраз.

На юг си ти, на север аз —

честит е твоя южен блян,

а мен побива леден мраз,

а мене чака гроб студен.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.